স্ত্রীর সঙ্গে পবিত্র কুম্ভে ডুপকি রাজকুমারের

কলকাতা: স্ত্রী পত্রলেখাকে (Patralekhaa) নিয়ে মহাকুম্ভের স্নানে রাজকুমার রাও (Rajkummar Rao)। টলিউড থেকে বলিউডের বহু তারকাই যোগ দিয়েছেন মহাকুম্ভে (Maha Kumbh 2025)। এ বার সেই তালিকায় নাম লেখালেন রাজকুমার। ত্রিবেণী সঙ্গমে পুণ্যস্নানে ডুব দিলেন রাদজকুমার-পত্রলেখা। প্রয়াগরাজে চিদানন্দ সরস্বতী মহারাজের ক্যাম্পে ছিলেন রাজকুমার-পত্রলেখা। আশ্রমের সদস্যদের সঙ্গে ত্রিবেণী সঙ্গমে পুণ্যস্নান করতে যান তাঁরা।

প্রয়াগরাজে পৌঁছেই সাধারণ মানুষের ভিড়ে মিশে যান অভিনেতা। অভিনেতাকে ফেরিতে ঘুরতে দেখা গিয়েছে। ফেরি ধরে চলে যান গঙ্গা, যমুনা, সরস্বতীর সঙ্গমস্থলে। মহাকুম্ভে ডুব দিয়ে নিজের অভিজ্ঞতার কথা সকলের সঙ্গে শেয়ার করলেন অভিনেতা। পবিত্র স্নান সেরে অভিভূত রাজকুমার। তিনি দাবি করেছেন, এখানকার পরিবেশ দেখার মতো। গত বারও আমি স্ত্রীকে নিয়ে মহাকুম্ভে এসেছিলাম। সেই অভিজ্ঞতা আমার জীবন বদলে দিয়েছিল। এবার ত্রিবেণী সঙ্গমে আস্থার ডুব দিয়ে পুণ্যস্নান করলাম। মহাকুম্ভের ব্যবস্থাপনা ও আয়োজনেও নাকি মুগ্ধ অভিনেতা। তাঁর কথায়, বিরাট বড় করে এই পুণ্য উৎসবের আয়োজন হয়েছে। এর সঙ্গে জড়িত প্রত্যেককে এবং প্রশাসনকে আমার তরফ থেকে শুভেচ্ছা।

View this post on Instagram

A post shared by Parmarth Niketan (@parmarthniketan)

আরও পড়ুন: ওটিটি প্ল্যাটফর্মে আসতে চলেছে নতুন ওয়েব সিরিজ ‘বিষহরি’

অন্য খবর দেখুন