রাজকুমারই ‘মহারাজ’,দাদার সিলমোহর !

কলকাতা: সবকিছু ঠিক থাকলে আগামী জুলাই মাসেই বলিউড অভিনেতা রাজকুমার রাওকে(Rajkumar Rao) নিয়ে সৌরভ গাঙ্গুলীর বায়োপিকের (Sourav Ganguly’s Biopic) শুটিং শুরু হতে পারে। বিগত দু’বছর ধরে ভারতীয় ক্রিকেট দলের প্রাক্তন অধিনায়ক কে বারোপিক নিয়ে চলছে চর্চা।
কখনো এই চরিত্রের জন্য রণবীর কাপুর আবার কখনো আয়ুষ্মান খুরানার নাম উঠে এসেছিল।
বৃহস্পতিবার অর্থাৎ গতকাল বর্ধমান বিশ্ববিদ্যালয়ের একটি অনুষ্ঠানে তিনি সাংবাদিকদের সঙ্গে কথা বলতে গিয়ে জানিয়েছেন যে তিনি যতদূর জানেন রাজকুমার রাও রাম ভূমিকায় অভিনয় করছেন। তবে তারও ডেট নিয়ে কিছু সমস্যা আছে। তাই আরো কিছুটা সময় লাগবে। বিক্রম মোতওয়ানের(vikramaditya motwane) পরিচালনায় লভ রঞ্জন(Lov ranjan) এর প্রযোজনায় সৌরভের এই জীবনী চিত্র তৈরি হতে চলেছে। কাজের ক্ষেত্রে রাজকুমার রাওকে ‘ভুল চুক মাফ’ ছবিতে দেখা যাবে। যে ছবিতে রাজকুমারের বিপরীতে ওয়ামিকা গাব্বিকে দেখা যাবে। সম্প্রতি মুক্তি পেয়েছে সেই ছবিটির টিজার।
সৌরভ জায়া চরিত্রে কাকে দেখা যেতে পারে সেই প্রশ্নের উত্তরে ‘প্রিন্স অফ কলকাতা’ বলেন,অনেকগুলো অপশন রয়েছে এখনো নির্বাচন হয়নি। সৌরভ কন্যা সনার ইচ্ছে নাকি তার মায়ের চরিত্রে তৃপ্তি ডিমরি অভিনয় করুক। যদিও সৌরভ অর্থাৎ ‘দাদা’ তার চরিত্রের জন্য কিছুটা হলেও রণবীরকে পছন্দ করেছিলেন। যদিও সৌরভের ঘনিষ্ঠ সূত্রের খবর এখনো কোন কিছুই সবুজ সংকেত দেননি সৌরভ গাঙ্গুলি নিজে।