প্রেম দিবসে ‘বরেলি কি বরফি’ পুনরায় মুক্তি পাবে

‘বরেলি কি বরফি’ ২০১৭ সালের একটি জনপ্রিয় রোমান্টিক কমেডি ড্রামা। ছবিটি নিকোলাস ব্যারেউ-এর উপন্যাস ‘দ্য ইনগ্রেডিয়েন্টস অফ লাভ’ অবলম্বনে তৈরি হয়েছিল। এই ত্রিকোন প্রেমের কাহিনী সে সময় দর্শকদের যথেষ্ট মন জয় করেছিল। এবার রাজকুমার,কৃতি ও আয়ুষ্মানের জমাটি রসায়নে তৈরি হয়েছিল এই ছবি বিট্টি-প্রীতম-চিরাগ কে নিয়ে।রি- রিলিজের চলমান প্রবণতার মধ্যেই দর্শকদের নস্টালজিয়া ভাসানোর সিদ্ধান্ত নিয়েছে নির্মাতারা। ছবিটি আগামী ৭ ফেব্রুয়ারি আবার বড় পর্দায় ফিরে আসছে।
ভ্যালেন্টাইন দিবসের ঠিক আগে প্রেম এবং বন্ধুত্ব উদযাপনের কথা মাথায় রেখে এই ছবি ৭ ফেব্রুয়ারি মুক্তি পাবে। এই ছবির পরিচালক অশ্বিনী আইয়ার তেওয়ারি। এই ছবিতে পঙ্কজ ত্রিপাঠী ও সীমা গাহওয়াও গুরুত্বপূর্ণ ভূমিকায় রয়েছেন।
বড় বড় স্বপ্ন দেখেন শহরের মেয়ে বিট্টি। মধ্যবিত্ত জীবনের বেড়াজালে নিজের জীবনকে বেঁধে রাখতে চায় না সে। তাই বিয়ে ঠিক হতেই বাড়ি থেকে পালানোর ছক কষে। সেই প্ল্যান বানচাল হয়ে যায় একটি বইয়ের কারণে। আর সেই বইয়ের লেখক এর খোঁজে পৃথিবীর তোলপাড় করে ফেলে বিট্টি। দেখা মেলে চিরাগ আর বিক্রম দুই হিরোর সঙ্গে। গল্প অনুযায়ী একজন দুর্দান্ত স্মার্ট এবং অন্যজন ছাপোষা। এই তিনজন মিলেই ছবিতে তৈরি করে নতুন রসায়ন।
আট বছর পর বড় পর্দায় কৃতি শ্যানন,রাজকুমার রাও, আয়ুষ্মান খুরানা জুটির ম্যাজিক ‘বরেলি কি বারফি’ প্রেম দিবসে আবার মুক্তি পাচ্ছে।